Annett V. Stornæs

Annett Victoria Stornæs (født 1976) er en norsk tidligere kampsportutøver fra Kolbotn. Hun var landslagsutøver i stilarten ITF-taekwondo i perioden 1997-2005, og deltok i 7 EM og 4 VM. Hennes meritter inkluderer 21 EM- og VM-medaljer i taekwondo, blant annet 3 gull fra europamesterskapet og tre VM-sølv, i mønster og knusing. Hun var elev i Kolbotn Taekwon-Do klubb  fra klubbens oppstart i 1993, og hennes hovedinstruktør var Master Ingar Eilertsen..

Stornæs har både befals- og krigsskoleutdanning fra Forsvaret, hvor hun har tjenestegjort som blant annet troppssjef i Hans Majestet Kongens Garde, idrettsoffiser ved Kampvåpenets utdannings- og kompetansesenter og forskningsoffiser ved Forsvarets institutt ved Norges idrettshøgskole.Personlig profilside på LinkedIn

Hun er doktorgradsstipendiat ved Norges idrettshøgskole (2017–2020) på prosjektet «Så flink at en blir syk?» som omhandler perfeksjonisme og psykisk helse blant ungdomsskoleelever ved både spesialiserte skoler for idrett, musikk og dans, og ordinære ungdomsskoler.. Stornæs har mastergrad i idrettsvitenskap fra Norges idrettshøgskole (2008) hvor hun skrev en avhandling om vektreduksjon og vektreduksjonsmetoder blant utøvere i vektregelidretter. Stornæs har også forsket og publisert på tematikk knyttet til kvinners deltakelse i militæret.

 Referanser 

 Eksterne lenker 
 Løytnant i knusing - intervju i Forsvarets forum nr 17/2003
 Stornæs kick's ass - intervju i Gardisten nr 04/2004
 Akademisk profilside på ResearchGate

Kategori:Norske taekwondoutøvere
Kategori:Offiserer i Hæren (Norge)
Kategori:Personer fra Oppegård kommune
Kategori:Alumni fra Krigsskolen
Kategori:Alumni fra NIH